ข้อบังคับกระทรวงการคลังข้อบังคับกระทรวงการคลังว่าด้วยจรรยาของผู้บริหารกระทรวงการคลังเพื่อป้องกันการขัดหรือแย้งระหว่างประโยชน์ส่วนตนและประโยชน์ส่วนรวมพ.ศ. ๒๕๕๓[๑] โดยที่มาตรา๗๘ วรรคสอง แห่งพระราชบัญญัติระเบียบข้าราชการพลเรือน พ.ศ. ๒๕๕๑ กำหนดให้ส่วนราชการกำหนดข้อบังคับว่าด้วยจรรยาข้าราชการเพื่อให้สอดคล้องกับลักษณะงานในส่วนราชการนั้นตามหลักวิชาและจรรยาวิชาชีพและกระทรวงการคลังเล็งเห็นความจำเป็นในการวางข้อบังคับสำหรับผู้บริหารกระทรวงการคลังเพื่อป้องกันการขัดหรือแย้งระหว่างประโยชน์ส่วนตนและประโยชน์ส่วนรวมเพื่อให้การปฏิบัติหน้าที่ราชการของข้าราชการระดับผู้บริหารกระทรวงการคลังเป็นไปด้วยความโปร่งใสมีความซื่อสัตย์สุจริตเที่ยงธรรมปราศจากข้อครหาของประชาชนและเพื่อให้เกิดประสิทธิภาพในการทำงานและประโยชน์สูงสุดต่อประชาชนและสอดคล้องกับหลักธรรมาภิบาลและหลักเกณฑ์และวิธีการบริหารกิจการบ้านเมืองที่ดีจึงวางข้อบังคับกระทรวงการคลังว่าด้วยจรรยาของผู้บริหารกระทรวงการคลังเพื่อป้องกันการขัดหรือแย้งระหว่างประโยชน์ส่วนตนและประโยชน์ส่วนรวมดังต่อไปนี้ข้อ ๑ ข้อบังคับนี้เรียกว่า ข้อบังคับกระทรวงการคลังว่าด้วยจรรยาของผู้บริหารกระทรวงการคลังเพื่อป้องกันการขัดหรือแย้งระหว่างประโยชน์ส่วนตนและประโยชน์ส่วนรวมพ.ศ. ๒๕๕๓ข้อ ๒ ข้อบังคับนี้ให้ใช้บังคับเมื่อพ้นกำหนดสามสิบวันนับแต่วันประกาศใช้หมวด ๑บททั่วไป ข้อ ๓ ในข้อบังคับนี้ผู้บริหารกระทรวงการคลัง หมายความว่า(๑)ข้าราชการพลเรือนในสังกัดกระทรวงการคลังตำแหน่งประเภทบริหารระดับต้นขึ้นไปและตำแหน่งประเภทวิชาการระดับทรงคุณวุฒิหรือตำแหน่งเทียบเท่าตามที่สำนักงาน ก.พ. จะกำหนด(๒)ข้าราชการพลเรือนในสังกัดกระทรวงการคลังที่ปฏิบัติหน้าที่โดยตำแหน่งหรือได้รับมอบหมายให้เป็นกรรมการหรือผู้แทนกระทรวงการคลังในหน่วยงานของรัฐรัฐวิสาหกิจ และนิติบุคคล(๓)ข้าราชการพลเรือนนอกเหนือจาก (๑) หรือ (๒)ที่กระทรวงการคลังเห็นว่ามีหรืออาจมีการขัดหรือแย้งระหว่างประโยชน์ส่วนตนและประโยชน์ส่วนรวมตามที่กระทรวงการคลังกำหนด ให้ถือปฏิบัติตามข้อบังคับนี้บุคคลที่เกี่ยวข้อง หมายความว่า(๑)คู่สมรส(๒)บุตรที่ยังไม่บรรลุนิติภาวะ(๓)ผู้อื่นซึ่งทำหน้าที่แทนหรือร่วมกันทำธุรกรรมกับผู้บริหารกระทรวงการคลังหรือบุคคลตาม (๑) หรือ (๒)ในการถือครองหลักทรัพย์และหรือการได้มาหรือจำหน่ายไปซึ่งหลักทรัพย์ตามที่กำหนดในข้อบังคับนี้กรรมการ หมายความว่า กรรมการในหน่วยงานของรัฐรัฐวิสาหกิจ นิติบุคคล โดยให้หมายความรวมถึงประธานกรรมการและรองประธานกรรมการด้วยหน่วยงานของรัฐ หมายความว่า ส่วนราชการราชการส่วนภูมิภาคและราชการส่วนท้องถิ่นตามกฎหมายว่าด้วยระเบียบบริหารราชการแผ่นดินและให้หมายความรวมถึงคณะกรรมการที่จัดตั้งขึ้นตามกฎหมาย ระเบียบ ข้อบังคับหรือมติคณะรัฐมนตรี และหน่วยงานอื่นที่มีกฎหมายกำหนดให้เป็นหน่วยงานของรัฐด้วยรัฐวิสาหกิจ หมายความว่ารัฐวิสาหกิจตามกฎหมายว่าด้วยวิธีการงบประมาณนิติบุคคล หมายความว่า บริษัทมหาชนจำกัดบริษัทจำกัด ห้างหุ้นส่วนสามัญ นิติบุคคลห้างหุ้นส่วนจำกัดแต่ไม่รวมถึงบริษัทมหาชนจำกัดและบริษัทจำกัดที่เป็นรัฐวิสาหกิจตามกฎหมายว่าด้วยวิธีการงบประมาณหลักทรัพย์ หมายความว่าหลักทรัพย์ตามกฎหมายว่าด้วยหลักทรัพย์และตลาดหลักทรัพย์การได้มาซึ่งหลักทรัพย์ หมายความว่า การซื้อ รับแลกเปลี่ยน หรือรับโอน ซึ่งหลักทรัพย์ทั้งภายในและภายนอกตลาดหลักทรัพย์รวมถึงการถือครองหลักทรัพย์ที่กระทำโดยตนเอง หรือบุคคลที่เกี่ยวข้อง ทั้งนี้ไม่ว่าการกระทำดังกล่าวจะกระทำในหรือต่างประเทศการจำหน่ายไปซึ่งหลักทรัพย์ หมายความว่า การขาย ให้แลกเปลี่ยน หรือโอนซึ่งหลักทรัพย์ทั้งภายในและภายนอกตลาดหลักทรัพย์ที่กระทำโดยตนเองหรือบุคคลที่เกี่ยวข้องทั้งนี้ไม่ว่าการกระทำดังกล่าวจะกระทำในหรือต่างประเทศข้อ ๔ ให้ปลัดกระทรวงการคลังเป็นผู้รักษาการตามข้อบังคับนี้และให้มีอำนาจหน้าที่กำหนดแนวทางวินิจฉัย ตีความข้อกำหนดรวมถึงกำหนดแบบการรายงานการถือครองหลักทรัพย์และการได้มาหรือจำหน่ายไปซึ่งหลักทรัพย์และแนวทางปฏิบัติให้สอดคล้องกับข้อบังคับนี้หมวด ๒ข้อห้ามการขัดหรือแย้งระหว่างประโยชน์ส่วนตนและประโยชน์ส่วนรวมในการปฏิบัติหน้าที่ราชการของผู้บริหารกระทรวงการคลัง ข้อ ๕ ในการปฏิบัติหน้าที่ราชการผู้บริหารกระทรวงการคลังต้องไม่กระทำการใด ๆ อันก่อให้เกิดการขัดหรือแย้งระหว่างประโยชน์ส่วนตนและประโยชน์ส่วนรวมตามที่กำหนดในข้อบังคับนี้ข้อ ๖ ผู้บริหารกระทรวงการคลังต้องไม่เป็นกรรมการที่ปรึกษา ผู้บริหาร ตัวแทน พนักงานหรือลูกจ้าง รวมทั้งการรับจ้างหรือรับทำการงานใด ๆในรัฐวิสาหกิจหรือนิติบุคคลที่อาจขัดหรือแย้งระหว่างประโยชน์ส่วนตนและการปฏิบัติหน้าที่ราชการหรือประกอบธุรกิจขัดหรือแย้งต่อประโยชน์ของหน่วยงานในสังกัดกระทรวงการคลังที่ตนสังกัดหรือมีหน้าที่ในฐานะผู้มีอำนาจกำกับดูแลควบคุม ตรวจสอบ หรือดำเนินคดีหรือกระทบต่อความมีอิสระในการปฏิบัติหน้าที่ราชการของผู้บริหารกระทรวงการคลังยกเว้นเป็นการปฏิบัติหน้าที่ราชการตามที่กระทรวงการคลังมอบหมายข้อ ๗ ผู้บริหารกระทรวงการคลังต้องไม่เป็นคู่สัญญากับหน่วยงานในสังกัดกระทรวงการคลังที่ตนสังกัดหรือมีหน้าที่ในฐานะผู้มีอำนาจกำกับดูแล ควบคุม ตรวจสอบ หรือดำเนินคดีซึ่งจะก่อให้เกิดการขัดหรือแย้งระหว่างประโยชน์ส่วนตนและประโยชน์ส่วนรวมเว้นแต่การเป็นคู่สัญญาในการให้บริการของหน่วยงานตามธุรกรรมปกติโดยไม่ใช้อำนาจหน้าที่ของตนในการได้มาซึ่งสัญญาดังกล่าวข้อ ๘ ห้ามผู้บริหารกระทรวงการคลังและบุคคลที่เกี่ยวข้องได้มาซึ่งหลักทรัพย์ของรัฐวิสาหกิจหรือนิติบุคคลโดยได้รับสิทธิพิเศษอันเนื่องมาจากการปฏิบัติหน้าที่ของผู้บริหารกระทรวงการคลังผู้นั้นข้อ ๙ ในกรณีผู้บริหารกระทรวงการคลังได้รับมอบหมายจากกระทรวงการคลังไปเป็นกรรมการหรือผู้แทนกระทรวงการคลังในรัฐวิสาหกิจหรือนิติบุคคลหากรัฐวิสาหกิจหรือนิติบุคคลนั้นให้สิทธิการได้มาซึ่งหลักทรัพย์ในฐานะเป็นกรรมการหรือผู้แทนของกระทรวงการคลังให้ผู้บริหารกระทรวงการคลังผู้นั้นแจ้งรายละเอียดและเงื่อนไขของหลักทรัพย์ดังกล่าวต่อกระทรวงการคลังภายใน๑๕ วันนับจากวันที่ได้รับแจ้งจากรัฐวิสาหกิจหรือนิติบุคคลหากกระทรวงการคลังเห็นว่าหลักทรัพย์ดังกล่าวสอดคล้องกับนโยบายการถือครองหลักทรัพย์หรือนโยบายการลงทุนของรัฐบาลหรือกระทรวงการคลังให้ผู้บริหารกระทรวงการคลังโอนสิทธิการได้มาซึ่งหลักทรัพย์ดังกล่าวแก่กระทรวงการคลังเพื่อดำเนินการต่อไปหากกระทรวงการคลังเห็นว่าหลักทรัพย์ดังกล่าวไม่สอดคล้องกับนโยบายการถือครองหลักทรัพย์หรือการลงทุนของรัฐบาลหรือกระทรวงการคลังผู้บริหารกระทรวงการคลังสามารถใช้สิทธิการได้มาซึ่งหลักทรัพย์นั้นได้โดยให้รายงานการได้มาซึ่งหลักทรัพย์ดังกล่าวตามที่กำหนดในหมวด ๓ข้อ ๑๐ ผู้บริหารกระทรวงการคลังต้องไม่ใช้ข้อมูลที่ล่วงรู้จากการปฏิบัติหน้าที่ราชการและเป็นข้อมูลที่ยังไม่เปิดเผยทั่วไปหรือต่อสาธารณะไปแสวงหาประโยชน์ให้แก่ตนเองหรือผู้อื่นหมวด ๓การเปิดเผยข้อมูลและการรายงาน ข้อ ๑๑ ในกรณีที่ผู้บริหารกระทรวงการคลังเห็นว่าการปฏิบัติหน้าที่ของตนและการกระทำของบุคคลที่เกี่ยวข้องอาจมีการขัดหรือแย้งระหว่างประโยชน์ส่วนตนและประโยชน์ส่วนรวมตามที่กำหนดในข้อบังคับนี้ให้รายงานต่อผู้บังคับบัญชาทราบในกรณีดังกล่าวเพื่อให้ผู้บังคับบัญชาพิจารณาความเหมาะสมในการมอบหมายงานข้อ ๑๒ ให้ผู้บริหารกระทรวงการคลังรายงานการถือครองหลักทรัพย์และรายงานการได้มาหรือจำหน่ายไปซึ่งหลักทรัพย์ของตนและบุคคลที่เกี่ยวข้องตามหลักเกณฑ์และวิธีการที่กำหนดดังนี้(๑)กรณีรายงานการถือครองหลักทรัพย์ครั้งแรก ให้รายงานภายใน ๓๐ วัน นับแต่วันที่ข้อบังคับนี้มีผลใช้บังคับหรือวันที่ได้รับการแต่งตั้งเข้าดำรงตำแหน่งหรือวันที่มีการได้มาซึ่งหลักทรัพย์ครั้งแรกซึ่งเกิดขึ้นหลังจากวันที่เข้าดำรงตำแหน่งแล้วแต่กรณี(๒)กรณีรายงานการเปลี่ยนแปลงการถือครองหลักทรัพย์อันเนื่องมาจากการได้มาหรือจำหน่ายไปซึ่งหลักทรัพย์ให้รายงานทุกรายการที่มีการเปลี่ยนแปลงภายในวันทำการสุดท้ายของเดือนถัดจากเดือนที่มีการได้มาหรือจำหน่ายไปซึ่งหลักทรัพย์นั้น(๓)กรณีรายงานการลงทุนในกองทุนส่วนบุคคลให้รายงานทุกรายการภายในวันทำการสุดท้ายของเดือนถัดจากเดือนที่มีการทำสัญญาการจัดการกองทุนส่วนบุคคลหรือเปลี่ยนแปลงบริษัทจัดการหรือวงเงิน หรือนโยบายการลงทุนหรือเมื่อเลิกสัญญาดังกล่าวข้อ ๑๓ การจัดส่งรายงานตามข้อ ๑๒ให้ผู้บริหารกระทรวงการคลังจัดส่งรายงานโดยใส่ซองปิดผนึกยื่นต่อผู้บังคับบัญชาดังนี้(๑)ปลัดกระทรวงการคลังให้รายงานการต่อรัฐมนตรีว่าการกระทรวงการคลัง(๒)ผู้บริหารกระทรวงการคลังนอกเหนือจาก (๑) ให้รายงานต่อปลัดกระทรวงการคลังข้อ ๑๔ ให้กลุ่มตรวจสอบภายในกระทรวงการคลังเป็นผู้เก็บรักษาและเปิดผนึกซอง เพื่อวิเคราะห์รายงานตามข้อ ๑๒ ทุกๆ ๓ เดือนนับจากวันที่ได้รับรายงานจากผู้บริหารกระทรวงการคลังในกรณีที่พบว่ามีการเปลี่ยนแปลงการถือครองหลักทรัพย์หรือการได้มาหรือจำหน่ายไปซึ่งหลักทรัพย์ที่อาจมีการขัดหรือแย้งระหว่างประโยชน์ส่วนตนและประโยชน์ส่วนรวมของผู้บริหารกระทรวงการคลังและบุคคลที่เกี่ยวข้องตามที่กำหนดในข้อบังคับนี้ให้รายงานผลการวิเคราะห์ดังกล่าวเสนอรัฐมนตรีว่าการกระทรวงการคลังหรือปลัดกระทรวงการคลังแล้วแต่กรณี ภายใน ๓๐ วันนับแต่วันที่พบว่ามีการเปลี่ยนแปลงหรือได้มาหรือจำหน่ายไปซึ่งหลักทรัพย์ที่อาจมีการขัดหรือแย้งระหว่างประโยชน์ส่วนตนและประโยชน์ส่วนรวมของผู้บริหารกระทรวงการคลังและบุคคลที่เกี่ยวข้องในการดำเนินการตามวรรคหนึ่งมิให้เจ้าหน้าที่กลุ่มตรวจสอบภายในที่เกี่ยวข้องและบุคคลที่รับทราบการรายงานเปิดเผยหรือใช้ข้อมูลซึ่งเป็นข้อมูลส่วนบุคคลของผู้บริหารกระทรวงการคลังและบุคคลที่เกี่ยวข้องโดยไม่ได้รับความยินยอมเป็นลายลักษณ์อักษรจากผู้บริหารกระทรวงการคลังเว้นแต่เป็นการปฏิบัติหน้าที่ตามข้อบังคับนี้หรือมีอำนาจที่จะกระทำได้โดยชอบด้วยกฎหมายหมวด ๔การบังคับใช้ ข้อ ๑๕ ผู้บริหารกระทรวงการคลังผู้ใดไม่ปฏิบัติตามข้อบังคับนี้หากเข้าลักษณะการกระทำผิดวินัย ให้ได้รับโทษทางวินัยตามกฎหมายที่เกี่ยวข้องแต่หากไม่เข้าลักษณะการกระทำผิดวินัยให้ผู้บังคับบัญชาดำเนินการอย่างใดอย่างหนึ่งดังนี้(๑)ว่ากล่าวตักเตือน ทำทัณฑ์บนเป็นหนังสือ หรือสั่งให้ได้รับการพัฒนาตามที่เห็นสมควร(๒)นำไปประกอบการพิจารณาแต่งตั้ง โยกย้าย เลื่อนขั้นเงินเดือน(๓)นำไปประกอบการพิจารณาแต่งตั้งการเป็นกรรมการในหน่วยงานของรัฐรัฐวิสาหกิจหรือนิติบุคคลประกาศ ณ วันที่ ๙กุมภาพันธ์ พ.ศ. ๒๕๕๓สถิตย์ ลิ่มพงศ์พันธุ์ปลัดกระทรวงการคลัง[๑] ราชกิจจานุเบกษาเล่ม ๑๒๗/ตอนพิเศษ ๒๖ ง/หน้า ๒๙/๒๔ กุมภาพันธ์ ๒๕๕๓